El CSUC participa a l’Infoshare de Géant sobre automatització a les NREN – El blog del CSUC\nPàgina d'inici / El CSUC participa a l’Infoshare de Géant sobre automatització a les NREN\nEl CSUC participa a l’Infoshare de Géant sobre automatització a les NREN\nCSUC / 16/12/2020 / Comentaris tancats a El CSUC participa a l’Infoshare de Géant sobre automatització a les NREN / Anella Científica, Comunicacions, Serveis en xarxa, Serveis TIC\nEl 16 de desembre ha tingut lloc l’Infoshare virtual Orchestration, Automation and Virtualisation in the NRENs. Ready, Steady, Go!, organitzat per Géant amb la col·laboració del CSUC.\nEl creixent ús de serveis en núvol, IoT i nous serveis de xarxa està accelerant la utilització de l’automatització i orquestració a tots els nivells. Algunes xarxes acadèmiques i de recerca europees (NREN) van iniciar aquest camí cap a l’automatització ja fa algun temps, altres estan començant. Els enginyers de xarxa solen estar molt enfeinats operant la xarxa i començar tot el procés d’automatitzar i orquestrar les tasques de forma eficient pot portar tant temps que els seus beneficis poden semblar llunyans. Igualment, l’automatització s’està imposant cada cop més i cal estar preparat.\nPer això, l’Infoshare, que ha estat conduit per Maria Isabel Gandia, cap de Comunicacions del CSUC, ha començat amb una introducció al treball en Orquestració, Automatització i Virtualització (OAV) i ha mostrat com el projecte GN4-3 de Géant té com a objectiu ajudar les NREN en el seu camí cap a l’automatització oferint-les una terminologia comú, un projecte d’arquitectura, la formació dels equips…\nA continuació, Susanne Naegele-Jackson, de FAU-DFN, ha parlat sobre les diferents arquitectures d’OAV, mostrant els seus punts en comú i les seves diferències. També ha comentat els principis de la TM Forum Open Digital Architecture (ODA) com a model que pot servir per mapejar l’arquitectura de qualsevol organització, mentre es manté la flexibilitat d’escollir com implementar els processos a cada domini. Roman Łapacz, de PSNC i Iacovos Iannou, de CYNEt, han mostrat algunes de les arquitectures mapejades. En concret, s’han presentat els exemples de SURFNET, CYNET i SPA (de Géant).\nL’Infoshare ha comptat també amb una presentació, a càrrec de la cap de Comunicacions del CSUC sobre la formació en OAV, creada per membres de la comunitat de Géant i adreçada a enginyers de xarxa però també a directius que vulguin conèixer més sobre els motius per passar a l’automatització; ja que no es tracta només d’automatitzar les tasques habituals sinó de procurar un canvi a nivell global que involucri tota l’organització.\nPer últim, s’ha finalitzat amb un resum dels temes tractats i un debat obert al voltant de l’OAV.\nTrobareu les presentacions de l’Infoshare al web de Géant.\nEtiquetes: Anella Científica, automatització, Géant, GN4-3, Infoshare, NREN, OAV, orquestració, Serveis TIC, tecnologia, telecomunicacions, virtualització, xarxa\n← La UAB afegeix la seva tesi 9.200 a TDX\nL’Internet Interdisciplinary Institute amplia la seva connexió a l’Anella Científica →


1r Batxillerat · Visita Universitat de Vic\n14 de novembre Batxillerat\nActivitat dins del programa de la Setmana de la Ciència 2019\nQuè: Visita Universitat de Vic\nEl taller vol despertar l'interès de l'estudiant sobre diferents aspectes de la biologia mitjançant eines informàtiques, d'una manera atractiva i interactiva. La sessió també vol donar a conèixer la bioinformàtica, una altra manera d'apropar-se a la ciència, paral·lela a la del laboratori convencional que tots coneixem. L'activitat es centra en la visualització informàtica de les molècules proteiques en què es basa la vida a la Terra i en la navegació per la xarxa a través de bases de dades relacionades amb el proteoma.\nCom digerim el pa\nTaller pràctic que dóna a conèixer la importància dels hidrats de carboni complexos en l’alimentació equilibrada tot descobrint la digestió del midó, que determina de forma qualitativa una activitat enzimàtica present a la saliva, l’a-amilasa. Aquest taller complementa els coneixements adquirits en les assignatures de biologia i química en relació als glúcids i els enzims.\nEn aquest taller és fa una rapida introducció al disseny i animació 3D utilitzant el programari Blender. Mitjançant exercicis pràctics es va adquirint els coneixements necessaris per començar a utilitzar Blender i aprendre a crear continguts 3D per animació, impressió 3D o videojocs.\nModelatge 3D amb Fusion 360\nAquest taller proporciona a l'alumnat el coneixement de conceptes i eines bàsiques d'un programa de modelatge 3D d'ús professional de l'empresa Autodesk: Fusion 360. Un programa que està revolucionant el món del disseny i la fabricació digital pel seu potencial i caràcter gratuït en l'àmbit educatiu. S'aprendrà a convertir una idea en una realitat passant per totes les fases d'un procés de fabricació, fins i tot creant plànols tècnics.\nFisioteràpia i esport\nEl taller dóna a conèixer d’una manera atractiva i interactiva la Fisioteràpia i,concretament, la intervenció del fisioterapeuta en l’àmbit de l’esport. Consisteix en una sessió teoricopràctica en la qual es duen a terme algunes de les tècniques utilitzades habitualment en l’àmbit esportiu.\nVisita guiada al SÍRIUS VIC, Centre per a l’Autonomia Personal\nSÍRIUS VIC, Centre per a l’Autonomia Personal ofereix visites guiades per donar a conèixer aquest recurs on es poden veure i provar els diferents productes de suport (ajudes tècniques) que faciliten la realització de les activitats de la vida diària a les persones. Es poden conèixer solucions dirigides especialment a les persones amb discapacitat i les persones en situació de dependència i els seus cuidadors professionals o familiars. Aquest servei està obert a tothom i les visites estan dirigides a grups de professionals, entitats, col·legis professionals, centres educatius, empreses i institucions. També s’ofereixen la possibilitat de realitzar una visita paral.lela a DIXIT VIC.\nEconomia circular, un nou model de negoci\nEl model d'economia lineal no és sostenible en un futur i per tant, és necessari que les empreses apliquin un model d'economia circular basat en conceptes com: compartir, llogar, reutilitzar, reparar, renovar i reciclar. L'objectiu del taller és que cada grup d'alumnes, a partir d'una explicació teòrica del model d'economia circular i de la presentació de casos reals, faci una proposta d'una empresa que pugui aplicar aquest model d'economia. Al final cada grup haurà d'exposar la seva proposta i decidir a quina empresa està disposada a invertir 3.000 UViccoins.


Planeta Clàudia: La nostra calma de cada dia...\nLa nostra calma de cada dia...\n... és aquesta:\nAixò ho ha escrit Kudifamily a les 10:07\nEntranyable, m'he tornat a veure amb els meus "dos animals" quan tenien aquesta edat... Gaudix, que "ellintentantllegir" no s'inmuta!\n12 d’agost de 2010 a les 10:19\nAixò sí que és una bona calma!\nQue la Utnoa no ho vegi que en voldrà tenir una avui mateix...\n12 d’agost de 2010 a les 11:09\nno pateixis dona, jo en tinc dos de més grans i és.....PITJOR!!!!!\nNens petits problemes petits, nens grans problemes grans.\nJo, aquests moments els tinc igual, i he arribat a la conclusió que hi tenen que ser, sinó que avorrit que seria, jo els intento viure al màxim per recordar quan no els tinga.M'ha sortit el comentari una mica filosòfic, deu de ser que\nho estic escrivint en un moment de calma intensa i superrelaxant, l'hora de la migdiada, moment sagrat per mi.\n12 d’agost de 2010 a les 16:53\nEl millor del vídeo: En Jordi LLEGINT!!! (per molt que diguis "intentant llegir", jo crec que llegeix de veritat) jajaja :-))\nPS/ Encara espero les declaracions del fitxatge del Barça!! (La Clàudia!!)\n12 d’agost de 2010 a les 17:07\nI tenir temps per grabar-ho enmig de tot és una proesa!\ngaudiu-los que es faran GRANS!\n12 d’agost de 2010 a les 20:22\nJJAJAJAJ que dulzura de niños!!!! y como juegan , al igual que los mios , no me imagino mi casa sin ellos.\nAqui ya solo leemos libros infantiles jajaj\n12 d’agost de 2010 a les 20:53\nI quines rialles!! música celestial!\nI l'intentat llegir, es mereix un aplaudiment\n12 d’agost de 2010 a les 22:44\nara he flipat amb les fundes blanques de les cadires, però com les pots tenir netes???? a casa impossible.\nah i tp puc llegir ni intentar-ho... el llibre o revista o el conte aniria peraqui i per allà.\n14 d’agost de 2010 a les 17:56


Escala d’11 | Anem de blanc!\nPosts Tagged 'Escala d’11'\nFINAL DE TEMPORADA DELS FALCONS AMB LA CELEBRACIÓ DEL 54è ANIVERSARI\nPublished Desembre 9, 2013\tAmunt, va! , Falcons de Vilafranca Leave a Comment\nEtiquetes: Escala d'11, Falcons de Vilafranca\nEl passat cap de setmana replet d?actes celebrant el 54è aniversari, els Falcons de Vilafranca, han donada per acabada la temporada 2013.\nUn aniversari que com cada any ha estat replet d?actes de tot tipus, per tal d?arribar a tota la població, oferint el bo i millor dels Falcons.\nL’inici oficial de l?Aniversari va ser el dijous dia 5 amb el pregó de les festes a càrrec d?en Lluís Udina i Aguilar, ex-falconer molt implicat amb la colla. Un pregó ple d?anècdotes i vivències personals.\nEl dia 6 de desembre els Falcons van preparar una de les seves activitats mes arrelades, el Rally dels Falcons, que enguany celebrava la seva 22ena edició. Convocant a les 8 del mati a tots els participants a la Plaça Jaume I, on es van poder veure tots els participants disfressats de ?Mario Bros?, condició indispensable per la participació. A part d?engalanar els cotxes, ja que els Falcons també destinen premis pels cotxes millor disfressats, sempre de temàtica lliure, des de l?organització comenten que ha pujat molt el nivell de disfresses de vehicles.\nPel que fa al dissabte dia 7 de desembre, com ja és típic en el calendari de l?Aniversari, els falcons van dedicar la jornada a fer gaudir als mes menuts de la vila, oferint-los una jornada de jocs i activitats tradicionals a la Plaça Penedès.\nPerò la jornada va continuar a la tarda, amb un concert de gralles, dels grallers de tots els temps, que han passat per la història de la colla. Acte que va intentar tornar a unir les formacions de grallers que han passat per la colla, amb la intenció d?oferir un parell de peces, i com no podia ser d?una altra manera, maridat amb vins i caves, al magnífic emplaçament del Local dels Falcons.\nI per finalitzat tot el seguit d?actes i essent la traca final de l?aniversari dels falcons, van oferir la jornada d?exhibició, on a les 12h del dia 8 van iniciar una petita cercavila per carrers del centre de la Vila, acompanyats per la Formació VasiVents, passant per la Rambla Sant Francesc, on els esperava una tronada, que anunciava la gran actuació de Falcons i ex falcons que com cada any es va poder veure a la Societat la Principal ?El Casal?. Amb la sala plena de gom a goma els Falcons van oferir un seguit de rondes amb figures simultànies, començant per una majestuosa Escala d?11, que es va descarregar sense gaires problemes pels de la faixa verda, fet històric, ja que mai s?havia descarregat al Casal, emplaçament on es va carregar per primera vegada ara feia 20 anys. Cal recordar que és la segona vegada que han descarregat l?Escala d?11, la primera a la Festa Major de Vilafranca. Seguit d’una una colla de Pilars de 3, on tots els enxanetes van baixar fent les típiques volteretes. En la tercera ronda van fer una combinació de vàries construccions un 3 de 6 net, una Piràmide de Drets de 5, dos ventalls i una figura recuperada coneguda com l?equilibri. Després es van animar a fer quatre Torretes simultànies. Tot seguit, van alçar tres Pires, una 6/5, que va ser desmuntada abans de ser coronada, per inestabilitat, flanquejada per dos 5/5, que van culminar amb èxit. Continuant amb una Piràmide Acotats de 5, flanquejada per dos Piràmides Drets de 4 i dos Piràmides Acotats de 3. Per acabar la jornada, van oferir dos Pilars de 5 simultanis. Mentre s’organitzaven per les figures, els components de la Formació VasiVents amenitzaven l’espera. Cal dir que també ha estat molt important la tasca dels grallers dels Falcons, que tot i que en molts casos son la part menys visible, sempre son indispensables, gracies a ells, els Falcons lluiexen encara més.\nEn finalitzar tot l?espectacle, van oferir un petit refrigeri a la porta del Casal, tot just abans de dirigir-se al Local Social, on van oferir el Dinar d?aniversari a tots els Falconers, ExFalconers, Autoritats, i Representants de les Colles Castelleres Locals.\nFoix Cuyàs i Ribas, Presidenta de la Colla, va agrair l?assistència, dels Xicots de Vilafranca i dels Castellers de Vilafranca i de l?Aureli Ruiz, representant del consistori vilafranquí, i va dirigir unes paraules a la colla, en la que transmetia el seu orgull per la magnífica temporada, pels èxits aconseguits, i pel bon estat de la colla, no només a nivell constructiu, sinó també social, animant a tots els simpatitzants i exmembres a continuar participant del projecte de futur, fent-se Socis Col·laboradors.\nAquest acte dóna cloenda no només a les festes d?aniversari, sinó també a la temporada Falconera.


Boadella « D'un temps, d'un pais\nGaudir dels records »\nEn un article a El País, Borja Hermoso, posa en boca d’Albert Boadella unes paraules que aquest va pronunciar abans d’acceptar l’oferta d’Esperanza Aguirre: “Europa ha reeixit a convertir els seus artistes en funcionaris; i està clar, a les subvencions de l’Estat, els artistes han reaccionat amb un tribut de vassallatge; no és aquesta una forma de censura com qualsevol altra?”\nJa “funcionari”, Boadella diu: “Si no cregués que puc arribar a ser capaç de fer un teatre públic distint del que jo mateix he criticat sempre, doncs no m’hagués llençat a acceptar això. I crec que sí puc. En realitat és que, en el fons, aquí hi ha una petita escletxa de vanitat”. I uns paràgrafs més endavant: “Jo sempre he segut molt clar i molt directe amb les meves idees, les meves posicions polítiques estan bastant clares”.\nI és així. Els qui el coneixen poden confirmar que dient això avui, Boadella és sincer, diu la veritat. I del temps del Club Emprius i del seu filosocialisme, es pot dir que va ser una qüestió d’interès mutu; a ell li interessava professionalment, i a l’ànima d’Emprius, Romà Planas, políticament. Segurament molts no en van ser conscients, però alguns -pocs- sí.\nAvui Boadella afirma: “Si no accepta (Esperanza Aguirre) la meva línia de treball, cosa que seria molt comprensible, està clar que jo no vaig a passar els últims anys de la meva trajectòria professional acceptant coses que no he acceptat mai”. I se´l pot creure.\nQuan es trencarà l’idil·li? Sens dubte Boadella mateix no ho sap, però és possible preveure-ho. Quan s’acabi l’expectativa i el morbo dels primers temps que ompliran el teatre, i comenci el públic de Madrid a cansar-se i a desertar, tornarà a aparèixer el bufò, carregant contra els polítics i contra Esperanza Aguirre, com ha vingut fent fins ara en cada una de les seves etapes professionals. Sinó, temps al temps.\nBoadella no és de dretes ni d’esquerres, en tot cas en el sentit partidista del terme. Boadella és un home de teatre, i sobretot una intel·ligència astuta.\nThis entry was posted on dimecres, setembre 24th, 2008 at 8:36 and is filed under General.\tYou can follow any responses to this entry through the RSS 2.0 feed. You can leave a response, or trackback from your own site.


Text: Jordi Bastart, Isaac Fernández, Alhenamedia\n© Fotografies: Jordi Bastart, Noemí Murià (52, 57, 80, 81, 97, 112, 139, 154, 162, 164)\nF11foto-Fotolia (12), Sean Pavon Photo-Fotolia (16), Frank Peters-Fotolia (21), Mirza77-Fotolia (23), The Armory Show (33), Rabbit75-Fotolia (37), Fordmadoxfraud_CC (39), Anthony Quintano-CC (40), Ben Keith-Fotolia (41), Hotel Carlyle (42), Yotel Nueva York (50), F11 Photo-Fotolia (65), Surpasspro-Fotolia (68), Robert Cicchetti-Fotolia (70), Chensiyuan-Fotolia (87, 149), Andrykr-Fotolia (89), Marley White-CC (92, 109), Philipus-Fotolia (96), Robepco-Fotolia (103), Jen Davis-CC (106), Malcoln Brawn-CC (110), Julienne Schaer-CC (111), Lulu-Fotolia (114), Candle79 (123), Will Steacy-CC (124), Jean Georges (129), The Butcher’s Daughter (130), The Public Theater (145), Hanphosiri-Fotolia (147), Arthur’s Tavern (150)\nCoberta: Manhattan (© Frank Peters-Fotolia)\nFa vint anys que dirigeix l’empresa Turismo Verde, des de la qual col·labora amb diversos mitjans. Director de la revista Rutas off road i autor de diversos llibres per a Land Rover i Opel, es va especialitzar primer en rutes per a vehicles tot terreny; posteriorment, va afrontar temes de senderisme i espais naturals per a nens, així com rutes d’interès cultural, hotels amb encant i restaurants. Durant set anys va dirigir la col·lecció de guies “QF?” del diari La Vanguardia i les col·leccions de llibres “Camino Verde” i “Sortides en Família”. El 2001 va rebre el premi al millor llibre de promoció turística per part de la Generalitat de Catalunya i, l’any 2008, el premi Pica d’Estats pels seus treballs sobre les Terres de Lleida.\nDescobreix Nova York és un primer acostament a aquesta bella ciutat. Són petites pinzellades sobre la seva gent, la seva estructura, la seva història... per conèixer-la a través del que s’ha escrit o filmat i, també, per identificar el millor moment per visitar-la i com recórrer-la.\nRECORRE NOVA YORK\nGAUDEIX NOVA YORK\nLa gastronomia, les botigues, els cafès de Nova York... són alguns dels elements que fan única aquesta ciutat. Gaudir Nova York és deixar-se portar i barrejar-se entre la gent; en resum, endur-se Nova York en l’ànima.\nAspectes importants a tenir en compte abans i durant el viatge per treure’n el major partit o evitar sobresalts: visites guiades, seguretat, oficines de turisme...\nAlhenamedia Responsable t’ofereix la possibilitat de descarregar el mapa digital de Nova York en el teu mòbil o tauleta, de manera que puguis realitzar el teu viatge sense por de perdre’t. Hauràs de baixar l’aplicació PDF Maps al teu dispositiu des de qualsevol d’aquestes dues adreces:\nUn cop instal·lada PDF Maps, podràs carregar-hi el mapa de Nova York dissenyat per Alhena des de l’adreça següent (el mateix mapa et servirà per a qualsevol sistema operatiu): http://www.alhenamedia.info/\n«Dóna-li a la terra la cura i respecte que es mereix; aprèn sobre el seu entorn i geografia; dedica temps a conèixer la seva gent i el seu art, la seva cultura, història i manera de viure. Mentre gaudeixes, coneixes i aprens en els teus viatges, recorda la importància de preservar aquests tresors per a aquells que puguin seguir els teus passos.» (Responsible Travel Handbook, 2006).


Monòleg teatral de Carme Sansa i Trobada de corals, aquest cap de setmana a La Gorga\nCarme Sansa, protagonista de l'obra 'Isabel Cinc Hores al Foc de La Bisbal'.\nL'actriu Carme Sansa estrena aquest diumenge a La Gorga de Palamós el monòleg teatral 'Isabel Cinc Hores al Foc de La Bisbal'. Sansa hi fa el paper de la sindicalista Isabel Vila, que va ser present al Foc de La Bisbal, un dels principals aixecaments republicans del segle XIX a Catalunya, liderat per l'alcalde de Sant Feliu de Guíxols i diputat a Corts, Pere Caimó.\nEn el muntatge que es presenta aquest diumenge a Palamós, el personatge que interpreta Carme Sansa és convidat, ja gran, a una aula d'una escola, en realitat el pati de butaques del teatre, en què els membres del públic fan d'alumnes, i ella els explica la seva vida d'activista. La representació d''Isabel Cinc Hores al Foc de La Bisbal' es farà a les set de la tarda i el preu de l'entrada és de deu euros. El text original és de Toni Strubell i l'acte està organitzat per Òmnium Cultural. Coincideix amb el bicentenari del naixement de Pere Caimó i amb el 150 aniversari del Foc de La Bisbal.\nAbans d'això, demà dissabte es fa a La Gorga la 18a Trobada de corals, organitzada per la Coral El Progrés. En aquest cas, a banda dels amfitrions hi actuarà com a convidat el Coro de Cámara Islares, de Castro Urdiales. El recital s'iniciarà a les sis i el sistema d'entrades és de taquilla inversa. Això vol dir que s'entra gratuïtament i a la sortida es paga la voluntat. Tot el que es recapti es destinarà a la Marató de TV3 d'aquest any.\n23/11/2018 - Cultura Les corals palamosines es reuneixen aquest dissabte en un concert


El Port de Tarragona es consolida com a destí de creuers - Tarragona Port Authority\nEl creuer ‘Hebridean Sky’ visita per primera vegada el Port de Tarragona\nEl creuer ‘Hebridean Sky’ de la companyia Salen Ship Managem farà escala demà per primera vegada al Port de Tarragona. A les 8h el vaixell atracarà a les instal·lacions de Port Tarraco procedent de Mahó, i salparà a les 18h direcció València. Aquest és el dissetè creuer de la temporada de Tarragona Cruise Port Costa Daurada, dels 22 previstos.\nEl ‘Hebridean Sky’ atracarà al Port de Tarragona amb 120 passatgers, majoritàriament de nacionalitat britànica. És un vaixell de luxe i que compta únicament amb suites. Construït l’any 1992, va ser reformat l’any 2005, i posteriorment també aquest 2016.


URGENT: Atropellada per un camió en Sueca\nUna dona ferida greu en ser atropellada per un camió en Sueca\nEls fets s'han produït en la Ronda d'Espanya de la localitat\nLa dona ha sigut atropellada per un camió | Pixabay\nUna dona ha sigut atropellada per un camió este matí de dimecres en Sueca, en la comarca de la Ribera (València). El Centre d'Informació i Coordinació d'Urgències (CICU) de la Generalitat Valenciana ha informat que la dona, de 89 anys, ha resultat ferida greu.\nL'accident s'ha produït este matí poc abans de les nou i mitja en la Ronda d'Espanya de la localitat. En rebre l'avís, el CICU ha mobilitzat una ambulància del Servici d'Ajuda Mèdica Urgent (SAMU) fins al lloc dels fets.\nEn arribar, l'equip mèdic del SAMU ha assistit a la dona per diverses ferides greus en diferents parts del cos i després ha sigut traslladada a l'hospital de la Ribera d'Alzira.\n"Una xiqueta de 9 anys i una dona, ferides en un accident en Torrevieja" "Ingressada una xiqueta de 4 anys per mossegades de gos en Alacant"


Pájaros Migratorios: A 0\nEs tracta d’una web força interessant per aquells qui busquen grans ofertes a la hora de viatjar. Mitjançant aquesta pàgina podrem obtenir una relació qualitat-preu força correcte.\nAl marge superior apareixen una sèrie de pestanyes que et mostren quin tipus de viatge vols triar. A la part dreta troben un buscador ràpid, en ell hi podem introduir les dades que vulguem d’acord amb el viatge que vulguem tenir i ens apareixeran les millors ofertes. M’agradaria destacar el bloc que té aquesta mateixa web. La direcció és la següent: Bloc\nAquest bloc s’actualitza de manera poc freqüent però s’hi mostren notícies i curiositats relaciones amb els viatges, i el turisme.\nCom a punts positius dir que aquesta pàgina és força intuïtiva, t’ofereix un gran varietat d’ofertes i el pagament a hotels, creuers, entre d’altres és fàcil i sense complicacions.\nAquesta pàgina web també està present en altres països, així que si volem trobar informació més detallades sobre hotels o allotjament d’aquell lloc, podem accedir a la pàgina del país i fer la reserva.\nD’altre banda cal dir que el disseny de la pàgina és força rudimentari i poc atractiu. Hi ha massa informació de preus, ofertes, hotels, etc. Això confon i dificultar la teva cerca. Finalment dir que moltes de les imatges que es mostren dels hotels, les habitacions o d’altres no es corresponen amb la realitat fet que provocat un seguir de queixes.\nPublicado por Pájaros migratorios en 10:53


ATM | Informació per a l’usuari | Informació servei de transport públic\nA partir del 15 de juny 2021 reprendrà la connexió amb autobús llançadora entre la terminal T1 i la terminal T2.\nEls títols integrats permeten enllaçar amb altres modes de transport públic (metro, tramvia, Rodalies de Catalunya, FGC, autobusos metropolitans, interurbans i nocturns).\nCombinant aquests modes de transport públic podeu viatjar pràcticament fins a qualsevol punt de Catalunya.\nA la Terminal 1 de l’aeroport: a l’estanc i a l’estació de metro L9 Sud.\nA la Terminal 2 de l’aeroport: a les estacions de Rodalies (R2 Nord) i de metro línia L9 Sud.\nLes estacions de metro Aeroport T1 i Aeroport T2 estan tancades a l'entrada i a la sortida, per la qual cosa s'ha de validar el títol tant per accedir-hi com per sortir-ne.\nPlànol de les estacions de metro fins a l'aeroport, terminal T1 i terminal T2 (L9 Sud) »\nTel.: 900 70 11 49\nAquest bitllet només permet un únic viatge entre qualsevol estació de la xarxa de metro de TMB a les estacions de la L9 Sud a l'Aeroport i viceversa. No és un títol integrat.\nEs pot adquirir a totes les màquines de venda automàtica de les estacions de metro de TMB en el moment d'accedir a la xarxa.\nTambé estan habilitades les màquines de venda a la sortida de les estacions Aeroport T1 i Aeroport T2 de la L9 Sud per als usuaris que arribin fins a aquestes estacions amb la targeta T-casual, T-familiar o amb un bitllet senzill de metro normal (títols que no són vàlids per al servei fins a l'aeroport).\nEs pot utilitzar la T-usual, la T-jove, la T-dia, la T-16, T-verda, la T-usual bonificada per a persones en situació d’atur, i les T-FM/FN, sense cap canvi de preu en el títol ni sense que calgui adquirir el bitllet senzill Aeroport de metro.\nLa targeta T-casual, T-familiar o T-grup no són vàlides per a arribar o sortir de les estacions de la L9 Sud situades a l'aeroport.\nLa targeta T-casual Treb. Aeroport és vàlida a les estacions Aeroport T1 i Aeroport T2 de la L9 Sud.\nPreus: Visiteu títols de transport integrat ó tarifació social »\nEs poden utilitzar tots els títols socials de la primera corona tarifària, sense cap canvi de preu en el títol ni sense que calgui adquirir el bitllet senzill Aeroport de metro per arribar o sortir de les estacions de metro de la L9 Sud situades a l’aeroport.\nPlànol de les estacions de tren de Rodalies fins a l'aeroport, terminal T2 (R2 Nord) »\nAerobús (servei no integrat):\nTel.: 902 100 104\nÚltima revisió d’aquesta pàgina (01/06/2021)


Cesc: "Aviat veurem la millor versió del Barça"\nEl migcampista creu que l'equip té apresa la lliçó del que va passar l'any passat contra el Celtic i admet que li falta regularitat en el seu rendiment individual\nBarcelonaCesc Fàbregas té clar que el millor Barça es veurà ben aviat. L'equip està en una fase d'aprenentatge i el d'Arenys està convençut que aviat es farà un salt qualitatiu. "Martino és molt coherent, molt treballador, en sap molt de futbol, et marca les idees d'una manera agradable i contundent a la vegada. Tenim molt clar com hem de jugar i en els propers partits segur que veurem un Barça com el que volem veure. En fases ja ho hem vist, però falten 90 minuts", ha explicat el migcampista. "Martino ho està fent de manera excepcional, aviat veurem la millor versió del Barça", ha sentenciat Cesc.\nDues idees s'han repetit durant tota la roda de premsa del català: la derrota la temporada passada i l'absència de Leo Messi. "El Barça està per sobre de tot això, sense obsessionar-nos en el que va passar l'any passat. Es va jugar un bon partit, però el resultat mana", ha sentenciat Cesc sobre el compromís de dimarts contra el conjunt de Neil Lennon, que Cesc ha qualificat com a "test" per la falta del lesionat Messi. El paper d'argentí l'agafarà Neymar, un jugador que per Cesc ja és una "estrella" i "ho té tot per triomfar, ho té a les seves mans".\nL'any passat el Barça va perdre 2 a 1 a Celtic Park. Cesc Fàbregas té clar que els jugadors han pres nota del que va succeir contra els escocesos. "Si la lliçó no estava apresa, la vam aprendre. En dues ocasions van marcar dos gols i és el que buscaran. Hem d'intentar no concedir faltes laterals", ha dit el d'Arenys. "Més que pensar en els petits detalls amb què ells ens poden marcar gols, en contraatacs, córners i faltes laterals, hem de tenir el control del partit, i esperem un partit més o menys com el de l'any passat", ha afegit el migcampista.\nEl jugador blaugrana ha detallat el moment que viu al Camp Nou, en relació amb les seves dues primeres temporades amb la samarreta culer. Cesc no es va sentir criticat l'any passat, però entén que hi hagués gent que li demanés més aportació a l'equip. "Jo em trobo molt bé, tinc confiança, sé el que vol el 'mister' de mi. Quan vaig venir l'equip estava molt fet, l'afició estava enganxada a un equip, vaig tenir 6 mesos molt bons, he d'intentar aguantar la regularitat tota la temporada, és el que m'ha faltat aquestes dues temporades, sempre he començat molt bé i després he tingut baixades", ha explicat el d'Arenys, que ha dit que la seva posició ideal és la "d'interior", ja que és on es troba "més còmode".\nCesc celtic Barça


La Unió Anelles de la Flama presenta el nou gegant de Carnaval de Valls | Diari de Tarragona\nLa Unió Anelles de la Flama presenta el nou gegant de Carnaval de Valls\nGresca, disbauxa i l’arribada de Sa Majestat Carnestoltes omplen els carrers i places\nPublicada el 09/02/2018 - 00:36 HS\nLa Unió Anelles de la Flama de Valls va presentar ahir a la tarda el nou gegant de Carnaval i se sumarà al seguici d’aquest dissabte: amb l’Àliga Plumada i la geganta. Abans de començar l’estrena del gegant; un dels membres de la Unió Anelles de la Flama Lluís Musté va puntualitzar que «des de l’entitat volem seguir creixent i fer tots els elements de Carnaval».\nPer construir el Gegant de Valls s’ha demanat la col·laboració de tots els ciutadans aportant 10 o 18 euros. Els noms dels personers o persones que han ajudat estan marcats dins del cos del Gegant. Però com és el Gegant de la Porra?«és un Gegant vell, sec i parodiem els Gegants coronats», explica Musté. I és que només pesa 40 kg. Per construir-lo han necessitat quatre mesos.\nAhir, a la set de la tarda, va començar la disbauxa a la capital de l’Alt Camp. Com a novetat i abans d’estrenar el nou Gegant, els diables de l’entitat van parodiar el ball de la primera i la Moixiganga, i després van fer l’estrena i el ball conjunt. La festivitat, com cada any, s’organitza de forma anònima.\nEl nou cartell ha apel·lat al sexe amb el lema «Ara sí follarem». El Rei Carnestoltes va arribar a la capital de l’Alt Camp i a les vuit del vespre va fer el pregó a la plaça de l’Oli. Aquest dissabte a les set de la tarda, des de la plaça del Blat i amb la representació de l’escena del Moixó Foguer, l’Àliga Plomada, el Gegant i la Geganta de Carnaval estaran acompanyats de la comparsa de la Unió Anelles de la Flama (UAF). En acabar, hi haurà sopar al local social i festa per a tots els assistents. Durant la rua es repartirà la Manxada; la beguda típica de Carnaval feta a base de vermut, cafè i cacau.\nEl carnaval montblanquí consolida enguany el que s’ha anat fent els darrers tres anys. Destaca el sopar popular i la festa de Carnaval, que tindrà lloc aquest dissabte al pavelló del Casal Montblanquí. Abans, a la tarda, hi haurà la gran rua de Carnaval, que novament acabarà a Sant Francesc. És aquí on les colles faran el seu espectacle. És un dels moments més esperats i que les comparses participants en la rua s’han pres amb més ganes.


Reus es convertirà aquest 2018 en la 'Ciutat de la música'\nLa Capital de la Cultura Catalana Reus 2017 acull dimarts un programa de Catalunya Música al Teatre Fortuny\nImatge d'arxiu del Teatre Fortuny.\nL'alcalde Carles Pellicer ha anunciat el nou projecte durant l'acte de cloenda de la Capital de la Cultura Catalana 2017\nActualitzada 13/01/2018 a les 10:42\nEl Teatre Fortuny ha estat l’escenari on l’alcalde de Reus, Carles Pellicer, ha anunciat a l’acte de cloenda de la Capital de la Cultura Catalana Reus 2017, d'aquest divendres, que la ciutat acollirà el programa Reus. Ciutat de la Música 2018. L’acte institucional ha donat pas a l’espectacle ‘Dos segles d’esplendor’, un recorregut musical i cultural per 200 anys d’història de la ciutat. El muntatge, de Teatre de les Comèdies, ha aplegat més de 200 actors, cantants i músics damunt l’escenari, en una espectacular posada en escena amb projeccions. Finalment, aquest dissabte a la tarda tindrà lloc l’últim adéu a la programació cultural del 2017 amb un acte festiu a la plaça del Mercadal.\nPellicer ha expressat que aquesta nova proposta recull el llegat de la Capitalitat del 2017 i que l’objectiu és aportar una nova programació musical per a tota la ciutat i durant tot l’any.\nLa propera setmana es farà el balanç del que ha suposat per la ciutat ser la Capital de la Cultura Catalana i en les pròximes setmanes es presentaran els pressupostos per al 2018. S’espera que al febrer estigui més concretada la nova proposta cultural per a la capital del Baix Camp.\nPer la seva banda, l’alcalde de Manresa, Valentí Junyent, ha reivindicat el paper de les ciutats mitjanes i ha demanat al futur Govern que les tingui en compte pel projecte de país. El batlle manresà ha afirmat també que «la cultura és la que ens fa lliures» i ha avançat que, sota el títol ‘Ponts de Cultura’, la seva capitalitat oferirà un programa atractiu, amb protagonisme per a disciplines com la dansa i el circ que tenen poc arrelament a la ciutat.\nEl president de l’organització Capital de la Cultura Catalana, Xavier Tudela, ha arrencat el seu discurs amb un record pels dirigents polítics i d’entitats sobiranistes empresonats. Segons Tudela, en un any «tan convuls i tan preocupant», un projecte 'exitós' i amb un resultat 'extraordinari' com el de Reus ha marcat el camí a seguir. «El futur de la cultura del país passa per treballar conjuntament i esforçar-nos col·lectivament. L’èxit està sens dubte assegurat», ha etzibat.\nAvui, la traca final


Merrell Sandspur Lee Marró comprar i ofertes a Trekkinn\nDescripció Merrell Sandspur Lee\nDissenyat per moure's. Sandspur Lee Slide ve amb la part superior de cuir de full full, M Select TM FRESH, control de olors, folre de neoprè Lycra ® i la nostra sola de M Select TM GRIP per a tracció ajustada on i quan ho necessiteu.\nFolre de neoprè Lycra ® per a la comoditat encoixinada\nMitjana sola de compressió EVA per a estabilitat i comoditat\nM Select Grip: Les soles ofereixen una estabilitat duradora i altament resistent al lliscament en terreny humit i sec, en terreny mixt.\nAcabes de trobar la millor oferta per Merrell Sandspur Lee! Pensa en trekkinn si vols renovar o complementar el teu equipament de muntanya. trekkinn és una botiga online que treballa amb les millor marques esportives nacionals i internacionals com Merrell per oferir-te tot el que necessitis per practicar esport. Consulta tots els productes disponibles de la categoria Calçat home.\nCaracterístiques Merrell Sandspur Lee\nSostenibilitat Merrell Sandspur Lee\ncomparant amb altres webs aquesta ha estat la millor. el producte i l'enviament correcte


Havanerus | Havaneres i Cançó de taverna: Port-Bo a Sant Cugat del vallés el 2 d'Octubre del 10\nPort-Bo a Sant Cugat del vallés el 2 d'Octubre del 10\nHa estat un cap de setmana molt especial, molt emotiu i molt havaneru.\nTot va començar divendres quant varem anar a Mataró a l’entrega dels Premis Blocs de Catalunya. Assistiem com a bloc finalista.\nÉs curiós però el premi me’l varen donar abans d’entrar per la porta de l’edifici on es feia l’entrega de premis. No ho oblidaré mai, ha estat una experiència segurament única i irrepetible. Gràcies!!.\nEs va estrenar el Tecno-campus de Mataró amb aquest esdeveniment i allà el primer premi se’l va emportar un bloc de poesia al qual vaig aprofitar com no, per felicitar. Em vaig donar conta que hem competit amb blocs molt i molt importants, amb gent dedicada única i exclusivament al seu bloc, amb blocs subvencionats i recolzats per grans medis de comunicació i grans professionals, i tot així, Havanerus estàvem finalistes.\nSi no m’erro varem acabar en setena posició, tot un premi per un bloc d’havaneres. FIns i tot la Teresa va poder retratar-se amb el President del Parlament Ernest Benach amb una gorra del bloc feta per l'esdeveniment.\nL’emoció viscuda no permet expressar-me millor i divendres ja avançava aquesta dita:\n"Companys si la felicitat es pogués mesurar, avui n'ampliaven el rang". Gràcies!.\nSabeu una cosa?. Sant Cugat escolta havaneres de qualitat!.\nPrimer de tot vull felicitar a la revista Tot Sant Cugat com a responsables de la cantada pel fet de comptar pel seu 25 aniversari amb un dels millors grups d’havaneres del país, els Port-Bo.\nTan de bo es prengui nota de la gran quantitat de públic que es va aplegar davant el Monestir per veure, gaudir i escoltar aquest bon grup d’havaneres. Jo vaig arribar una mica tard i escoltant el que vaig escoltar, gaudint el que vaig gaudir, em sap molt greu perdre’m un sol segon de la cantada doncs tot i cadascuns d’aquests adopten un valor molt mes elevat del que tenen.\nUn cop més i ja m’he descomptat, la cantada ha tornat a ser un èxit.\nAra farà dos anys, Port-Bo va trepitjar aquest poble i recordo que la gent en va parlar força d’aquella cantada. Es va fer a la Plaça de l’Om i crec que l’organització va anar a càrrec d’una altre entitat i el problema va ser meu que no hi vaig poder anar per motius de feina.\nAquesta no me la volia perdre per res, tenia que arribar com fos i així ho varem fer en arribar de Barcelona, una dutxa i ràpidament cap al Monestir. En arribar no hi havia lloc, tot era ple a besar, per sort, entre el públic assistent, apart de molts companys també hi eren l’Antonio i la Maria Rosa –els meus pares- i ens havien guardat lloc allà on a mi m’agrada, a la tercera o quarta fila.\nCaram, aquest cop la companyia era insuperable, tenia la Cris, els pares i un grapat de seguidors del grup i del bloc.\nLa sonorització de la cantada anava a càrrec d'una empresa especialitzada contractada per la pròpia organització. Esplèndids, una qualitat de so com poques vegades he pogut escoltar. No sé quina empresa és, però la veritat és que val la pena assabentar-se per el nivell que hi varen aportar.\nLes peces escollides a la primera part eren gran part d’elles del treball que han enregistrat aquest any, “Entre dones” tot i que hi varen afegir alguna de ben popular com “Allá en la Habana” i altres no tan noves però ja prou conegudes com "El concert".\nA la mitja part hi va haver cremat per tothom que en va voler. S’havia de fer molta cua per obtenir-lo i aquí també em vaig adonar de la gran quantitat de gent que hi havia i dit de pas, que en volia.\nAbans de començar la segona part vaig poder saludar als components del Port-Bo, en Carles Casanovas, Fonsu Carreras i Mineu Ferrer.\nEn Carles portava un petit full on anava recollint les diverses peticions que li anava fent el públic, doncs com ja havia anunciat, la tria de la segona part de la cantada l’escolliria el públic. Vaig quedar parat, acceptava força peticions i mentre li demanaven ell anava pensant si la sabien o no, si l’havien assajat o no i com deia, si tindrien que fer molts “nanianos” o no.\nPels que no heu escoltat una cantada en directe dels Port-Bo, us diré que els “nanianos” és un altre idioma que parlen. Quan per un moment un tall de la peça els hi marxa del cap ho arreglen amb un “naniano” i avall.\nVal a dir, cal destacar i felicitar que jo que hi estic força pendent, en molt poques ocasions els hi he escoltat aquest nou idioma. Aquests companys del Port-Bo dia rere dia em demostren perquè estan on estan. Ho celebro companys!.\nJa que parlem de bons moments i bones representacions de Les Havaneres, aprofito per dir-vos que aquest grup Empordanès el pròxim mes de Novembre marxa cap a Istambul, ciutat que està situada mig a Europa i mig a Àsia, per participar en el Festival de Pera.\nBé a la segona part, en Carles Casanovas es posa el full de ruta de peticions ben a prop per tal de no deixar-se’n cap i la veritat és que crec que ho va aconseguir. Va començar amb una peça escrita en castellà pel mestre Ortega Monasterio i traduïda al català per en Carles Casanovas “Margarita”. La va seguir una preciosa peça amb lletra i música de l’Antònia Vilàs que “se’n titola” "Mare vull ser pescador".\nUna tria molt ben escollida per part dels espectadors que no sols varen quedar bocabadats sinó que a més volien mes peces de les que havien demanat i ja n’havien cobert les peticions. "La barca xica" amb lletra d’en Rafael Llop i música d’en Josep Maria Roglan va arrencar una forta ovació per part del públic com també ho va fer la simpàtica peça d'en Josep Bergadà "La becaina".\nEstaven esplèndids, radiaven felicitat i amor vers allò que estaven fent, que tant els agrada i tant ens emociona quan ho fan com dissabte. Varen posar-se a la gent a la butxaca, qui més qui menys volia col·laborar en la festa, un símptoma inequívoc és la col·laboració amb moltes peces d’un ampli cor.\nLa feina la varen rematar amb una de les havaneres més boniques que he llegit, escoltat i gaudit mai. Amb lletra d’en Carles Casanovas i música d’en Josep Bastons, "A cau d'orella" i no em puc estar de escriure-la.\nM’agrada el blau de la mar,\nm’agrada la tramuntana,\nm’agraden les nits d’estiu,\ni el cel rogent de l’albada.\nM’agrada dels pins la olor,\ni dels matins la rosada,\nperò més m’agrada el teu cos,\nmés m’agrada ta besada.\nRes en el món em plau tant....\ntu ets la raó del meu cant....\nla melodia vibrant....\ndel meu cor.....\nque més m’agrada.....\nM’agraden els teus ulls verds,\ni ta mirada encisera,\nm’agraden els teus cabells,\nquan la ventada els esvera,\nm’agraden els teus petons,\namb regust de primavera,\ni m’agrada el teu posat,\nquan et canto una havanera.\nM’agrada el teu despertar,\nla teva veu riallera,\nm’agrada la teva pell,\ni el teu somrís, vida meva,\nm’agrada quan dius que si,\nben fluixet i a cau d’orella,\nm’agrada dur el teu record,\nsi sóc molt lluny de Calella.\nNomés un petit consell, xiuxiuegeu-li aquesta bonica peça al vostre estimat o estimada......\nNo em faig responsable del acte reflex que resulti.\nEn directe és una meravella, quan fa molt que no l’escoltes i te la tornen a cantar revius moments.....en que jo li he cantat a la meva estimada......i quantes vegades!.\nBé, havien d’anar acabant, darrera d’ells teníem l’actuació d’un grup local que ha esdevingut un referent al país, “La puerta de los sueños”. Varen demanar la vènia del públic per canviar “la bella Lola” per “Lola la tavernera” i aquest acceptar de bon grat i acabaren amb “el meu avi” com no podia ser d’una altre manera.\nAquest cop, a part de felicitar al meravellós públic de Sant Cugat també vull ampliar un cop més la felicitació al grup per fer d’una festa un dia inoblidable i als organitzadors per comptar amb havaneres de qualitat.\nCompanys, amics, saludats, Havanerus tots, Salut, Força i Havaneres a dojo.\nAbans de res Tony, felicitar-te pel que vares aconseguir divendres. Veien la relació de la resta de blocs finalistes, es un orgull veure que estaves entre els 10 primers, molts d'ells son professionals de la comunicació i comptem amb uns mitjans\n" acollonants" ( amb perdó), però dubto que cap d'ells tingui l'estima i la passió que tu li poses el teu bloc .\nLa cantada a St. Cugat, va ser genial, petita es va quedar la plaça del Monestir per rebre el Port-Bo, i l'admiració crec que va ser mutus en tot moment entre el grup i el públic. Felicitats a la gent de St. Cugat, i com no al Port-Bo\nBona tarda.Us vull felicitar Port Bo per la cantada de Sant Cugat que em va agradar tan.\nLa filla de la meva amiga em va donar la bonica sorpresa de venir-me a buscar des de Platja d'Aro per portar-me a Sant Cugat al vostre concert i no em podia fer més feliç.\nUs escolto des de fa anys a la festa major d'Hostafrancs a Sabadell.\nÉs una delicia escoltar-vos,sou fantàstics i us agraeixo la bonica cançó Margarita que la nena va tenir la bona pensada de demanar-vos.\nNo sabia que hi hagués una havanera tan dolça i bonica amb el meu nom;\nnineta..si estàs enamorada pensa en mi..que dolça i simpàtica.\nEs veu que era una sorpresa.\nL'Anna Maria em va dir,Carles,que l'havies traduit al català i que ha quedat encara més dolça amb tot això de nineta i passejar al far una estoneta.\nEm va fer molta il.lusió aquesta havanera però no és al disc que la nena em va dir que em quedés.\nQuan vingueu per Sabadell ja m'el quedaré.\nEntre Dones és una delicia,fabulós i molt diferent al que esperava.\nI només em queda felicitar al Tony Foixench pel blog que ha quedat finalista i dir-te que aquesta cançó A Cau d'Orella és molt romàntica però que desgraciadament no tots en aquest món tenim una parella per xiuxiuejar-li a l'orella.Jo a la meva edat ja només tinc records dels que van marxar i ara que puc esperar.. i n'hi ha molts que ni records tenen i de més joves que tampoc poden cantar aquestes paraules a cau d'orella perquè no tenen ningú per cantar-les o que els hi cantin.\nPer molts anys maco, a tu i la teva parella,que pugueu estar enamorats però en aquesta dura vida hi ha molta gent sense parella.\nI no us vull cansar més,que el jovent tot ho veu bonic i jo a la meva edat ja no tan.\nPerò m'ho vaig passar molt bé l'altre nit.\nRecords al teu mar estimat nineta i no triguis tan a tornar.\nPilar de Barcelona ha dit...\nHola Tony: A veure si em surt be aixó d'escriure un comentari al blog. Dir-te que sempre disfruto molt llegint les teves cròniques tan ben redactades de cadascuna de les cantades. Especialment aquesta de Sant Cugat. Quina ràbia em fa fer no poguer anar-hi per raons familiars. (preparatius de casament de la meva filla). Desitjo que l'any que ve si pugui ser. També et faig saber que des de fa una anys quan vaig escoltar per primera vegada la lletra de "A cau d'orella" es una de les meves havaneres preferides. Gràcies per posar la lletra en el blog per que tothom sàpiga lo preciosa que es. Sort que també la van cantar en l'illa de l'esquerra de l'Eixample el passat dia 3. No em canso d'escoltar-la i també d'altres ben emotives. Gràcies i una abraçada.\nCubacant a Vall-llobrega el 28 de Setembre


Fiol Pou, Nicolau ▸ Arrels Democràtiques\nEstàs aquí:Inici / Memorial / Mallorca / Fiol Pou, Nicolau\nEl trobaren mort el tretze de setembre del trenta-sis a la possessió S’Alqueria Blanca, siutada a la carretera que uneix Porreres amb Felanitx. Portava dos dies mort, car sembla cert qaue l’assassinaren a les cinc de l’horabaixa del dia onze, disparant-li dos trets al cap. Quin era el seu ofici? Quin era el deute que havia pagat? Espantall caigut, vestia calçons oscurs, jaqueta color cendra, camisa blanca, espardenyes i boina. En una de les butxaques portava un mocador, dos trossos de llapis i dues monedes de coure. Dies després de la seva mort, una dona jove anava demanant de casa en casa, si algú a Porreres sabia noves del seu marit. Nicolau Fiol, de vint-i-nou anys, era casat i tenia tres fills.


Agriturismo Podere le Tombe Peccioli Itàlia - Ofertes d'hotels amb els MILLORS DESCOMPTES EN LÍNIA\nApartament 1 Habitació - Àtic - Entrada\nPodere Le Tombe - Toiano, Peccioli, Peccioli, Itàlia, 56036 - Veure al mapa\nMés informació sobre Agriturismo Podere le Tombe\nConvenientment situat a Palaia, Agriturismo Podere le Tombe és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAgriturismo Podere le Tombe també ofereix moltes instal.lacions per enriquir la seva estada a Palaia. Mentres estan allotjats en aquestes meravelloses instal.lacions, els clients poden gaudir de habitació familiar.\nL'ambient de Agriturismo Podere le Tombe es reflexa en cada habitació. calefacció, aparell de televisió, nevera, renta vaixelles, plat de dutxa són només algunes de les comoditats a la vostra disposició. Durant el dia podeu gaudir de l'atmòsfera relaxant de jardí. Gaudeixi d'incomparable serveis i d'una localització de prestigi a Agriturismo Podere le Tombe.


Hostel Aura Barnaul Rússia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHostel AuraPartizanskaya ul., 92, Barnaul City Center, Barnaul, Rússia, 656049 - Veure al mapaExcepcional9,4Basada en11comentarisHostel AuraVeure més fotosVeure més fotosVeure totes les 15 fotosExcel·lent ubicació 9,3Veure al mapa9,3UbicacióParticularitats que li encantaranWi-Fi gratuït en totes les habitacionsaire condicionattransport hotel/aeroportvisites turístiquesservei de llançadorabiblioteca\nSobre l'allotjamentDescripcióDissenyat tant per oci com per negoci, Hostel Aura està situat idealment a Barnaul; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Hostel Aura, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos recepció 24 hores, magatzem d'equipatge, transport hotel/aeroport, instal·lacions per a reunions i banquets , visites turístiques. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, nevera, forn microones, servei de planxa a cada habitació. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Hostel Aura.Mostrar mésCaracterístiquesAccés a InternetWi-Fi gratuït en totes les habitacions Desplaçamentservei de llançadoratransport hotel/aeroport Coses a fer, maneres de relaxar-sevisites turístiques Àpats, begudes i refrigericuina compartida Serveis i comoditatsbibliotecamagatzem d'equipatge caixa fortazona de fumadors Accésrecepció [24 hores]s'admeten animals de companyia Disponible a totes les habitacionsaire condicionatempolles d'aigua de cortesianeverabany compartitestris de cuinaservei de planxacalefaccióforn microones Idiomes ParlatsRus Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Detenen un veí del Palau d’Anglesola per agredir a agents de la Policia Local de Mollerussa en un control – Mollerussa Televisió\nDetenen un veí del Palau d’Anglesola per agredir a agents de la Policia Local de Mollerussa en un control\nFoto: Aj. Mollerussa / Un control de la Policia Local de la capital del Pla d’Urgell\nEl cos policial aixeca 30 actes el cap de setmana per no respectar el confinament i l’ajuntament reforça el dispositiu de control pel retorn a la feina decretat per l’Estat i el repunt d’infraccions\nLa Policia Local de Mollerussa ha hagut d’aixecar des de divendres un total de 30 actes per incompliment no justificat del confinament a banda d’una acta per desobediència a un veí de Bell-lloc que es va negar a identificar-se. Així mateix, dissabte al vespre també es va procedir a la detenció d’un veí del Palau d’Anglesola per atemptat a l’autoritat després que agredís als agents que havien aturat el cotxe en el qual viatjava amb una altra persona per preguntar el motiu del desplaçament. Per tot plegat i davant l’imminent retorn a la feina de milers de persones decretat per l’Estat, fet que suposarà un increment notable de la mobilitat, l’Ajuntament de Mollerussa intensificarà a partir de demà dimarts els controls per part de la Policia Local, amb el suport de Mossos d’Esquadra i Protecció Civil.\nSón fets que s’han posat sobre la taula aquest migdia en la reunió periòdica del comitè d’emergència del Pla de Protecció Civil de Mollerussa, convocada per l’alcalde de Mollerussa, Marc Solsona. Així mateix, s’han actualitzat les dades mèdiques de manera que, a hores d’ara, Mollerussa registra 28 persones que han donat positiu al test i quatre que ja han resultat curades després de donar negatiu al segon test. Així mateix, es manté en 7 les persones que han perdut la vida a causa del virus. També s’ha posat de manifest que, tot i que no s’ha detectat cap brot a cap residència de la ciutat, en una d’elles una persona ha donat positiu i s’ha seguit el protocol establert.


9 de maig, Dia Mundial de la Salut 2008: Mou-te per la Salut! | Blog del CRAI Biblioteca de Farmàcia i Ciències de l'Alimentació\nL’aromateràpia a la 53a edició de l’exposició ‘Girona, temps de flors’ →\nNomés us volem recordar que avui l’Organització Mundial de Salut-Europa dins la iniciativa Mundial “Mou-te per la salut!” (Move for Health Day 2008) cel·lebra el Dia Mundial, sota el lema “Activitat Física per a tothom”.\nS’hi ha adherit el Departament de Salut de la Generalitat de Catalunya, que ha posat en marxa el Pla Integral de Promoció de l’activitat física i l’alimentació saludable (PAAS) (publicat al desembre del 2006), que consisteix en la implementació d’accions a l’àmbit educatiu, comunitari, de salut i laboral. En trobareu més informació a: Activitat física.\nAquesta entrada s'ha publicat en Notícies, Salut i etiquetada amb actividad física, activitat física, día mundial salud, dia mundial salut, physical activities. Afegiu a les adreces d'interès l'enllaç permanent.


Col·laboraran en la realització d'un estudi sobre la circulació en l'àmbit urbà i en la promoció de vehicles endollables\nper Redacció VIA Empresa 08 de febrer de 2017 16:38\nEl RACC i l'empresa de fabricació de vehicles elèctrics Torrot han signat aquest dimecres un acord de col·laboració pel qual ambdues entitats s'han compromès a la promoció de la mobilitat elèctrica i sostenible. En la signatura, que ha tingut lloc a Barcelona, s'han estipulat les bases d'una actuació que ha de permetre estudiar la mobilitat elèctrica a l'entorn urbà i promoure aquest tipus de vehicles.\nConcretament, l'acord es fonamenta en dos punts. El primer és l'elaboració d'un estudi sobre la mobilitat elèctrica a l'entorn urbà. En aquest sentit, el RACC aportarà els seus coneixements i experiència en l'àmbit de l'anàlisi de la mobilitat sostenible, segura, intel·ligent i assequible. Al seu torn, Torrot cedirà l'scooter elèctrica 'MUVI' que permetrà avaluar diferents paràmetres de la circulació elèctrica dins l'àmbit urbà.\nEl segon gran objectiu de l'acord és promoure els vehicles elèctrics. El RACC, a través de diferents canals de comunicació i esdeveniments, es compromet a promoure els vehicles elèctrics de Torrot, tant bicicletes com motocicletes elèctriques. L'acord també contempla estudiar, a mig i llarg termini, altres tipus de col·laboració vinculades a l'educació viària per a joves i infants.\nUna mobilitat més respectuosa\nAmb aquest acord, el RACC continua ampliant les accions dirigides a impulsar una mobilitat més respectuosa amb el medi ambient. De fet, és l'entitat pionera a Espanya en el desenvolupament de cursos de conducció eficient, que ja ha impartit a més de 350 empreses i ha format més de 65.000 alumnes des de l'any 2004.\nEl RACC és l'única xarxa d'autoescoles del país que ofereix formació de conducció elèctrica pràctica als alumnes que s'estan traient el carnet de conduir, realitza campanyes de conscienciació social, com eConducció que ha recorregut més de 10 ciutats de tot Espanya i participa activament en estudis europeus que avaluen els nivells d'emissions dels vehicles.\nAlhora, l'entitat també realitza també la gestió integral de flotes d'empresa, ajudant a reduir el consum de combustible i les despeses de manteniment i assegurant el bon estat dels vehicles de flota. Una correcta gestió de flota és un dels elements claus per reduir els nivells d'emissions dels seus vehicles.\nTorrot, vehicles elèctrics eficients i interconnectats amb l'entorn\nLa signatura d'aquest acord significa un pas endavant per a Torrot en la seva aposta per la millora de la mobilitat urbana a través de la promoció i l'ús de vehicles elèctrics intel·ligents i eficients per aconseguir ciutats més sostenibles i menys contaminació atmosfèrica.\nTorrot és un dels fabricants de vehicles elèctrics d'última generació més destacat de l'Estat. Per exemple, és el creador de Torrot Muvi, l'escúter urbà elèctric més avançat del moment dins del seu sector gràcies a l'ús intel·ligent de les noves tecnologies. Un vehicle pioner que, a partir d'ara i gràcies al recent acord de col·laboració amb el RACC, permetrà la valuosa recollida de dades per avaluar els paràmetres de la circulació de trànsit en l'àmbit urbà.\nTorrot compta amb una àmplia gamma de vehicles elèctrics entre els quals, a més de l'esmentada escúter interconnectat Muvi, disposa de bicicletes urbanes com la nova Citysurfer i la nissaga de motos infantils elèctriques Kids, l'esglaó inicial més adient per a l'aprenentatge dels més petits en la conducció.


Els vells rockers reivindicatius mai no moren - Regió7 :: El Diari de la Catalunya Central\nAntics protagonistes habituals de les pàgines de política i laboral del diari es retroben ara al sindicalisme de la tercera edat\nxavier domènech | manresa 18.03.2017 | 10:17\nLa mare Serafina, única dona a la Galeria de Manresans Il·lustres.\nA la primera fila del públic hi havia persones que en diferents èpoques han estat notícia a les pàgines de política i de laboral d´aquest diari. «Aquí hi ha unes quantes revolucions frustrades», va comentar un d´ells.\nJosep Ramon Mora, que fou tinent d´alcalde per Iniciativa en el tripartit de Jordi Valls. Josep Fuentes, que fou sindicalista del metall i després defensor de la sanitat pública. Víctor Feliu, que ja estava empenyent i estirant el moviment veïnal quan els alcaldes els nomenava el governador civil. Emili Martínez, que va ser regidor del primer ajuntament democràtic i líder del PSUC a la ciutat, a banda d´alpinista. Són algunes de les personalitats que dijous al vespre assistien al ple municipal quan es debatia sobre l´atenció a la gent gran de Manresa.\nPer què eren allà? Perquè tots ells pertanyen a la federació de pensionistes i jubilats de Comissions Obreres, promotora de la moció que motivava el debat. Els vells rockers mai no moren i els vells lluitadors socials no es retiren encara que es jubilin. Josep Ramon Mora assenyala Josep Fuentes i diu: «quan tots dos estàvem a la Lemmerz deia al Pep que un dia ens trobaríem a la sectorial de pensionistes del sindicat». Dit i fet, ni que sigui al cap de tres dècades llargues.\nCom és habitual, el ple va alterar l´ordre del dia per situar en primer lloc el tema que implicava la intervenció d´un ciutadà; en aquest cas, Víctor Feliu, per avalar la moció impulsada pel sindicat i presentada per quasi tots els grups municipals «sobre l´envelliment i la dependència». Després de tants anys plantant cara als governs municipals des del moviment de barris, Feliu se sent còmode defensant posicions reivindicatives al ple municipal, amb una seguretat absoluta en les seves dades, els seus arguments i el seu dret i deure de defensar-los. Va documentat i no li costa gents construir la rèplica després del primer torn dels portaveus. L´alcalde Junyent el veu a venir i li recorda que té cinc minuts, encara que en els debats «vostè sempre ha fet el que li ha semblat; però no discutirem». Feliu diu el que pensa que ha de dir i ningú no mira el rellotge. El cert és que no s´allarga; probablement no ha esgotat els temps.\nLes intervencions d´un ciutadà que trasllada les inquietuds d´un col·lectiu solen ser positives per al ple municipal. L´oxigenen. Porten l´aire fresc del carrer a una sala massa tancada en batalles de campanar i debats procedimentals, i fan que els portaveus municipals es llueixin en la mesura de les seves capacitats. Ningú no vol quedar malament davant d´aquest públic que representa un grup molt més ampli i amb dret de vot. Gent amb influència. Els regidors miren de mostrar-se empàtics i documentats sobre la reivindicació que sigui. Les paraules del ciutadà orador són aplaudides, i la proposició, un catàleg de bones intencions, s´aprova per unanimitat. Els ciutadans abandonen la sala contents, i quan ja són fora els regidors poden abaixar la guàrdia i caure en els debats abstrusos que s´enfilen per figueres argumentals i acaben als núvols.\nOperació Manresa Alta\nComplicat, per exemple, el debat sobre el futur del sector de Manresa Alta. Segons l´ordre del dia, la «la minuta de protocol de col·laboració» entre Ajuntament i Generalitat «per a l´estudi d´alternatives d´integració i millora de la línia ferroviària». El debat va ser per perdre-s´hi, però com més se´n parlava més clara quedava la importància del tema. No estem parlant només de transport públic, estem parlant d´un fotimer de metres quadrats que poden donar peu a una operació urbanística, i potser immobiliària, realment notable a tocar de la Bonavista. Hi haurà temps per parlar-ne. I temps va ser el que va demanar l´alcalde Junyent a la regidora Àuria Caus quan anava a presentar un altre dictamen. «Li prego que tingui una intervenció llarga», va dir, i es va absentar de la sala durant uns minuts. No va dir per fer què, però la durada de l´absència convidava a pensar en una demanda fisiològica.\nForça més d´uns minuts caldrien per la idea que va deixar anar la cupaire Gemma Tomàs en ple debat sobre incloure el cognom matern en els noms de carrer. Tothom hi està d´acord, però la CUP creu que la mesura és només un pedaç si es compara amb l´abast de la discriminació històrica de la dona en els reconeixements municipals. Quants carrers estan dedicats a dones? Poquíssims. I com anem de manresanes il·lustres? I de medalles de la ciutat? Llavors la regidora deixa anar la idea, de moment no formalitzada com a proposta d´acord: que l´Ajuntament no atorgui cap reconeixement a cap home, i que només es reconeguin dones, fins haver igualat el marcador. No va dir on se sumen els transgènere.


Entrevista a Ramon Saumell (part II): “Als Països Catalans i a Occitània hi ha 2.424 bèsties festives i el número segueix creixent” – Agrupació del Bestiari Festiu i Popular de Catalunya\n10 de juliol de 2020 17 de juliol de 2020 Meritxell Bayarri\nPer conèixer bé el patrimoni d’un país és important tenir tots els seus béns compatibilitzats. Fer-ne un inventari. Això ho té molt clar el fotògraf Ramon Saumell i per aquest motiu es dedica des dels anys setanta a recopilar informació de totes les noves figures de bestiari festiu que van apareixent als Països Catalans i a Occitània. Saumell afirma que tenir un control del bestiari permet saber què hi ha i què ha desaparegut, què queda pendent de recuperar i què s’ha creat de nou.\nA continuació, a través d’aquesta entrevista, podeu saber quins projectes ha dut a terme aquest fotògraf i arxiver per difondre el bestiari festiu, per donar a conèixer la seva història, i també les seves particularitats, arreu del territori català.\n1. Per començar anem una mica endarrere. Als anys setanta i vuitanta va estar present en el naixement de moltes bèsties.\nSi, però als anys setanta i vuitanta moltes bèsties eren de lona i avui dia ja no existeixen perquè es van cremar. El barri de Sants, per exemple, ha tingut més d’una versió del Drac Pitu. A base dels anys, però, aquestes figures es van anar refent i van sortir materials més duradors com el polièster o la fibra de vidre que van permetre que les bèsties no es desfessin.\n2. Cap a quina zona van aparèixer més figures?\nSobretot al Penedès, al Garraf, al Baix Llobregat i al Barcelonès. En aquestes comarques va haver-hi una explosió de bestiari enorme.\n3. I a partir d’aquest gran catàleg de bèsties, quins projectes va fer?\nVaig fer un audiovisual que es diu Bestiari fantàstic de Catalunya que va voltar des del 1984 fins al 1992. Es va estrenar a Vilafranca i es va projectar a municipis com Barcelona, Tarragona, Olot, Igualada, Sant Celoni i Sitges. Llavors, el 1986 vaig publicar una pàgina a La Vanguardia amb un escrit del periodista vilanoví Francesc-Marc Álvaro. Aquell mateix any em van encarregar una exposició fotogràfica sobre les àligues que té una anècdota molt bona.\n4. Quina és?\nLa mostra contenia un conjunt d’imatges en blanc i negre sobre àligues de tot Catalunya. Es va exposar a diferents localitats però quan va arribar a Berga, molts visitants es van estranyar que existissin més figures festives en forma d’àliga. Es pensaven que només hi havia una, la de la Patum.\n5. Perquè actualment, als Països Catalans, quantes àligues té comptabilitzades?\nAvui, 15 de març, un total de 51.\n6. I pel que fa a dracs?\nN’hi ha moltíssims, al voltant de 443. Actualment, als Països Catalans i Occitània hi ha un total de 2.424 bèsties festives i el número segueix creixent. La xifra no inclou el bestiari escolar que surt, per exemple, per la Festa Major de Valls. Pel que fa a la resta de figures tinc comptats a hores d’ara quatre basiliscs, 61 bous, 47 cabres, 124 cavallets, 18 cavalls, 7 corbs, 8 grius, 12 gossos, 6 gats, 16 lleons i 49 mulasses.\n7. Quin mètode utilitza per recopilar imatges i fer un inventari de bestiari d’arreu dels Països Catalans?\nCada dia passo tres o quatre hores al Facebook i a internet buscant noves figures i informant-me. Estic en contacte amb gent que m’avisa si s’estrena una nova bèstia. Si trobo una foto d’un drac o d’alguna altra imatge festiva que no sé d’on és, ho pregunto i normalment ho esbrino. També escric als ajuntaments però costa molt que contestin. De vegades, però, trobes una persona maca que t’ajuda.\n8. Per què creu que és important que es faci un inventari de bestiari?\nHem de saber què tenim. Quantes figures hi ha, quantes han desaparegut i quantes s’han recuperat.\nLa ciutat de Tarragona, per exemple, no tenia res als anys vuitanta però ha recuperat tot el bestiari que havia tingut. L’Àliga ja existia a la ciutat al segle XVI. Una figura com aquesta no es podia tenir així com així, era un privilegi del rei. La tenien poques ciutats i servia per donar la benvinguda a un personatge important que anés a visitar el poble.\n9. Més enllà del 1986, quins altres projectes ha fet?\nN’hi ha molts. Per exemple, vaig aportar fotografies en la mostra El Bestiari de foc a Catalunya, que es va exposar del 1991 al 2003. El 1991 es van publicar imatges meves al llibre Fauna fantàstica de Catalunya, escrit per Núria Domedel, i el 1995 també van aparèixer fotografies meves al llibre La festa a Catalunya, de Bienve Moya.\nDes del 1983 al 1987, conjuntament amb uns amics, en Salvador i l’Abel Masana, vam formar un grup anomenat GABICP (Grup amics bestiari i cultura popular) que tenia com a principal objectiu la recerca de bestiari. Vam voltar per mitja Catalunya portant un audiovisual i una exposició de pintures i escultures en poblacions com Vilafranca, Sitges, Igualada, Sant Feliu de Llobregat, Olot i Valls.\n10. Més cap endavant, a Tarragona va estrenar el 2008 una exposició sobre bestiari festiu europeu d’entre els anys 1870 i 1970.\nSí, i encara es pot consultar en línia. Feia anys que em dedicava a buscar què hi havia a Europa i vaig anar contactant amb diferents poblacions per demanar fotografies. Escrivia a gent per internet i per carta i una font em portava a l’altra. També vaig buscar informació en llibres a veure què trobava. Van ser moltes hores de feina.\n11. Per acabar aquest bloc, un altre dels seus projectes cabdals ha estat el llibre Bèsties de festa, publicat el 2008.\nQuan el vam fer no hi havia cap inventari del bestiari festiu. Hi havia només la informació que havia donat Joan Amades. La publicació conté un recull de 700 bèsties, encara que avui dia n’han aparegut moltíssimes més. El meu amic Sete Udina, expresident de l’Agrupació del Bestiari, sabia que tenia un arxiu bastant gros de fotografies i un dia en vam parlar i vam dir que havíem de fer un llibre i així va ser. Avui dia, amb totes les bèsties noves que hi ha, se’n podria fer un altre.\nArticle relacionat: Entrevista al fotògraf Ramon Saumell (part I): “El problema d’avui és que les bèsties tiren massa fum”\nGralles, orgue i timbals a la Televisió del Vendrell\nCorreaigua al barri dels Molins de Mataró\n2 de juliol 11:00 a 14:00\nSabadell estrenarà al juliol una Mulassa i vuit Cavallets Cotoners\nCrònica de la XXII Trobada de Bèsties de Foc de Castelló de la Plana\nSolsona acull la presentació de ‘Retrobestiari’ coincidint amb la celebració de Corpus\nTorna el Festival d'Enceses d'Artesa de Lleida, que se celebrarà el pròxim dissabte 2 de juliol\nEs busquen dues colles de bestiari per a una trobada al Vall d'Hebron el 18 de juny


Jocs Olímpics d'hivern de 1976 - Viquipèdia, l'enciclopèdia lliure\n(S'ha redirigit des de: Jocs Olímpics d'hivern 1976)\nEls Jocs Olímpics d'hivern de 1976, oficialment anomenats XII Jocs Olímpics d'hivern, es van celebrar a la ciutat d'Innsbruck (Àustria) entre els dies 4 i 15 de febrer de 1976. Hi participaren un total de 1.123 esportistes (892 homes i 231 dones) de 37 comitès nacionals que competiren en 8 esports i 37 especialitats.\nJocs Olímpics d'Innsbruck 1976\nel president Rudfolf\n37 de 8 esports\nChristl Haas i\n← Jocs Olímpics d'hivern de 1972\nJocs Olímpics d'hivern de 1980 →\nA conseqüència de la massacre realitzada en els Jocs Olímpics d'estiu de 1972 a la ciutat de Múnic (Alemanya Occidental) s'incrementà la seguretat en els Jocs.\n1.1 Canvi de seu\nEn la 69a Sessió del Comitè Olímpic Internacional (COI) realitzada a Amsterdam (Països Baixos) el 12 de maig de 1970 s'escollí la ciutat de Denver (Estats Units) com a seu dels Jocs Olímpics d'hivern de 1976 per davant de:\nEstats Units 29 29 39\nSuïssa 18 31 30\nFinlàndia 12 8 -\nCanadà 9 - -\nCanvi de seuModifica\nEl 15 de novembre de 1972 el comitè organitzador dels Jocs decidí fer-se enrere i renuncià a la realització dels Jocs Olímpics d'hivern de 1976 a la ciutat de Denver. El motiu fou la pèrdua de la votació del dia 7 de novembre, en la qual els ciutadans de l'estat de Colorado es van negar a utilitzar diners públics per a la realització dels Jocs.\nDavant d'aquest contratemps el Comitè Olímpic Internacional decidí atorgar els Jocs a la ciutat de Whistler, població canadenca situada a la Colúmbia Britànica. La ciutat però decidí renunciar a la invitació a conseqüència de les eleccions de la regió canadenca.\nImmediatament Salt Lake City s'oferí a realitzar els Jocs, el COI però declinà l'oferiment i oferí la realització dels Jocs a la ciutat d'Innsbruck (Àustria) el 5 de febrer de 1973, ciutat que ja havia estat seu en els Jocs Olímpics d'hivern de 1964.\nEn aquests Jocs Olímpics participaren un total de 1.123 competidors, entre ells 892 homes i 231 dones, de 37 comitès nacionals diferents.\nAquesta fou l'última vegada que la República de la Xina pogué participar amb aquests nom en uns Jocs, ja que el reconeixement de la República Popular de la Xina com a govern legítim de la Xina forçà el canvi de nom del comitè de la Rep. de la Xina pel de la Xina Taipei. En aquests Jocs van participar per primera vegada Andorra i San Marino, retonaren Islàndia, Turquia i Xile i deixaren de participar Corea del Nord, Filipines i Mongòlia.\nRegne Unit (41)\nRep. de la Xina (6)\nUn total de 8 esports foren disputats en aquests Jocs Olímpics, realitzant-se un total de 37 proves. Sense grans modificacions en el programa oficial dels Jocs respecte als anteriors i amb la incorporació de la categoria de dansa en el patinatge artístic sobre gel, en aquesta edició no hi hagué cap esport de demostració.\nEs construí un nou peveter olímpic per a la realització d'aquests Jocs, que juntament amb el que s'havia construït per a la realització dels Jocs Olímpics d'hivern de 1964 estigueren encesos al llarg de tots els Jocs.\nAquests Jocs foren els primers Jocs Olímpics d'hivern en tenir una mascota olímpica oficial, l'Schneemann, un ninot de neu.\nLes grans vencedores dels Jocs foren la patinadora soviètica Tatiana Avérina, que aconseguí guanyar quatre medalles en el patinatge de velocitat sobre gel, i l'alemanya Rosi Mittermaier, que guanyà dues medalles d'or i una medalla de plata, aquesta última a 13 dècimes de la primera classificada.\nEn aquests Jocs feu el seu debut la prova de dansa en el patinatge artístic sobre gel. El britànic John Curry aconseguí la puntuació més elevada fins al moment en la prova masculina d'aquest esport. El nord-americà Terry Kubicka es convertí en el primer, i únic, patinador en realitzar un salt mortal en uns Jocs.\nL'Alemanya Oriental aconseguí guanyar el primer dels seus tres títols consecutius en la prova de bobsleigh a quatre.\nLa Unió Soviètica guanyà per quarta vegada consecutiva la competició d'hoquei sobre gel. El Canadà, com en els Jocs anteriors, refusà enviar un equip a la competició.\nEl bobsleigh i el luge compartiren, per primera vegada, la mateixa instal·lació.\nArticle principal: Medaller dels Jocs Olímpics d'hivern de 1976\nUnió Soviètica 13 6 8 27\nFinlàndia 2 4 1 7\nÀustria 2 2 2 6\nSuïssa 1 3 1 5\nPaïsos Baixos 1 2 3 6\nPaïsos Baixos Patinatge de velocitat 0 0 3 3\nRDA Bobsleigh 2 0 0 2\nUnió Soviètica Biatló 2 0 0 2\nUnió Soviètica Patinatge de velocitat 2 0 2 4\nRFA Esquí alpí 2 1 0 3\nEstats Units Patinatge de velocitat 1 1 1 3\n↑ (anglès) Colorado only state ever to turn down Olympics\n↑ (anglès) The Games that got away\n↑ En finalitzar els Jocs aquesta figura acrobàtica fou eliminada del programa oficial, passant a realitzar-se únicament en competicions no oficials\nA Wikimedia Commons hi ha contingut multimèdia relatiu a: Jocs Olímpics d'hivern de 1976\n(anglès) www.sports-reference.com - Innsbruck 1976\nPDF www.aafla.org - programa oficial\nObtingut de «https://ca.wikipedia.org/w/index.php?title=Jocs_Olímpics_d%27hivern_de_1976&oldid=22151466»\nDarrera modificació: 20 oct 2019 a les 09:15


Jordi Cussà, Sílvia Soler i Carme Riera són els protagonistes del “Pessics de vida” | Col·legi de Periodistes de Catalunya\nInici / Actualitat / Jordi Cussà, Sílvia Soler i Carme Riera són els protagonistes del “Pessics de vida”\nEl cicle de converses, que organitza la Demarcació Catalunya Central del Col·legi de Periodistes i el Centre Cultural El Casino, tancarà temporada amb tres escriptors convidats.\nL’escriptor berguedà, Jordi Cussà, serà l’encarregat d’obrir el trimestre el 28 de setembre. Cussà, que acaba de reeditar la seva primera novel·la “Cavalls salvatges”, conversarà sobre la seva trajectòria professional i personal amb la periodista Dolors Clotet, redactora de Regió7 al Berguedà.\nEl 26 d'octubre passarà pel cicle l’escriptora Sílvia Soler que serà entrevistada per la periodista Anna Vilajosana. Aquest acte forma part també de la programació del festival literari “Tocats de lletra”, que se celebrarà a finals de mes a la capital del Bages.\nEl cicle el tancarà el 30 de novembre Carme Riera, que conversarà amb el periodista cultural Joaquim Noguero. Totes les xerrades són obertes al públic i se celebraran a la sala d’actes del Casino a partir de les 8 del vespre.


Talamanca a vista d'ocell\nPoblacions, esglésies, camins i altres racons del Centre de Catalunya que valen la pena visitar\nFa poc us proposàvem 5 pobles encantadors del Centre de Catalunya que val la pena visitar. Doncs ara, ampliem aquest llistat i us es recomanem vuit més, perquè te’ls proposis visitar al llarg del 2020, per gaudir-ne dels seus entorns naturals, vistes privilegiades, però també dels seus interessants patrimonis monumentals i arquitectònics. No te’ls perdis!\nEl municipi d'Argençola | Foto: Ramon Sunyer\nEl poble d'Argençola, situat a l'Anoia i un dels més extensos de la comarca, està format per vuit entitats de població: Argençola, Carbasí, Clariana, Contrast, Els Plans de Ferran, Porquerisses, Santa Maria del Camí i Rocamora. En primer lloc, com que Argençola és terra de castells, us proposem realitzar una ruta i gaudir dels castells i casalots -i de les restes que en queden, en alguns casos, la torre- com el dels Albarells, el de Clariana, el de Contrast, el de Sant Jaume de Viladaspis (Rocamora) i el d'Argençola. Una proposta que no només us donarà a conèixer els vestigis medievals d'aquesta població, sinó que també podreu gaudir de les espectaculars vistes i de la natura que envolten a tot el poble.\nUna altra de les rutes i descobriments arqueològics interessants és a Plans de Ferran on hi trobareu un sepulcre megalític i un petròglif de l'arbre de la vida. I també, visitar el patrimoni religiós, com per exemple, l'església de Sant Jaume a Rocamora del segle XVII, la de Sant Maur de Contrast del segle XII o la de Sant Llorenç d'Argençola, també del mateix segle. Pels i les amants de la natura, també trobareu diverses excursions per realitzar en bici o a peu, i gaudir de l'entorn que rodeja el poble: un tomb per les obagues, una ruta al pou de gel o descansar gaudint de les imponents vistes des del mirador d'Argençola.\nL'Esglèsia de Sant Esteve de Marganell | Foto: Cedida\nMarganell, situat al Bages, fins a l'any 1982 s'anomenava Santa Cecília de Montserrat. Encara que no continuï anomenant-se així, l'essència de Montserrat, de la muntanya màgica es manté viva i latent, ja que es veu des del municipi. Podreu gaudir de l'Església de Sant Esteve de Marganell, del monestir femení de les Germanes Benedictines -Sant Benet de Montserrat- o d'una caminada fins a Sant Jeroni, cim culminant de la muntanya de Montserrat, amb una alçada de 1.236 metres, on el terme municipal de Marganell conflueix amb el del Bruc. També us proposem fer un itinerari per la riera de Marganell, on no només podreu gaudir de la bellesa de la seva riera, sinó també de la seva tranquil·litat.\nMonument al Timbaler del Bruc | Foto: Cedida\n3. El Bruc\nEl Bruc, a l'Anoia, és un poble de llegenda. Per una banda, per estar situada sota l'atenta mirada de la muntanya màgica de Montserrat; i per l'altra, per la coneguda història de juny de 1808 en el marc de la Guerra del Francès, en què el bàndol català va sortir victoriós davant els soldats francesos gràcies a l'ajuda del Timbaler del Bruc. El municipi es troba en un entorn incomparable i inacabable de recórrer, gràcies als entorns naturals que disposa. En aquest sentit, són nombroses i diverses les activitats que es poden fer en senderisme, com per exemple: fer l'itinerari de les agulles de Montserrat; la ruta del Bruc fins a Collbató, entre molts d'altres; o fer escalada i/o gaudir d'activitats més culturals com per exemple, visitar el Museu de la Muntanya de Montserrat del Bruc. I és que El Bruc, a banda de gaudir d'un entorn natural privilegiat, també gaudeix d'un interessant patrimoni monumental i arquitectònic com el monument del Timbaler del Bruc, la Torre del Telègraf o l'Església de Santa Maria del Bruc.\nLes Torres de Fals a Fonollosa | Foto. Bages Turisme\nEl municipi de Fonollosa, situat a la comarca del Bages, està format per quatre entitats de població: Fonollosa, Fals, Camps i Canet de Fals, on hi podreu realitzar activitats amb btt, senderisme, enoturisme, o simplement, desconnectar i descansar envoltats de la natura. Està situat al vessant sud de la serra de Castelltallat, a la vall de la riera de Fonollosa, tot envoltat de pinars i alzinars. En aquest sentit, és parada altament recomanable contemplar l'Alzina Grossa de Querol, un enorme arbre d'una alçada superior als 16 metres, situat al bell mig d'un petit altiplà, davant el Mas de Querol. Convertint-se, sense cap mena de dubte, en una de les alzines més boniques i singulars de la comarca, ja que va ser declarada Arbre Monumental l'any 1991.\nA Fonollosa podeu gaudir de l'imponent i majestuós conjunt monumental de les Torres de Fals, un conjunt format per les dues torres de l'antic castell de Fals; l'església de Sant Vicenç; la rectoria i el cementiri. També la Tomba del Grau de Fals, excavada sobre una gran roca i situada molt a prop de l'església preromànica de la Mare de Déu del Grau de Fals; la Necròpolis de la plaça de la Creu de Camps o el Pou de Glaç del Rector, entre altres. El municipi té un ric patrimoni cultural, natural i històric. A més, podreu completar la visita realitzant alguna excursió, i gaudir de l'oferta de restauració i d'allotjament que hi ha a la zona.\nL'Astor, situat a l'Alta Anoia, és un nucli de població que pertany al municipi de Pujalt. En aquest poblet anoienc encara s'hi respiren els seus vestigis medievals i el seu nucli històric és un dels més ben conservats de la comarca. Una de les seves visites obligatòries és contemplar l'església de Santa Magdalena, passejar pels carrerons del seu nucli antic; així com les ruïnes del Castell de Montesquieu, o deixar-te sorprendre per les cases singulars que hi ha en aquest municipi anoienc com Cal Carulla, Cal Pou o Cal Janer. Aprofitant que esteu a l'Astor, també podeu visitar el Centre d'Interpretació del Memorial de l'Exèrcit Popular a Pujalt, un espai de la memòria del que va ser durant l'any 1938, la Base d'Instrucció del XVIII Cos de l'Exèrcit Popular de la República. Allà podreu observar absorts com es conserven encara els refugis, els barracots, el camp de tir, les trinxeres... Tota una gran experiència i viatge a través de la història recent.\nEl Vilar a vista d'ocell | Foto: Cedida\n6. Castellbell i el Vilar\nCastellbell i el Vilar és un municipi de la comarca del Bages, dispersat amb diverses entitats de població i amb capital a El Borràs. Destaca per una àmplia oferta de xarxa de rutes per fer senderisme, vies ferrades, escalada, entre altres. I és que el terme de Castellbell i el Vilar gaudeix d'un extens territori que a partir de la vall del Llobregat, uneix dues de les principals muntanyes i parcs naturals de la serralada Prelitoral Catalana: Montserrat i Sant Llorenç del Munt. El terme ofereix tot un seguit d'oportunitats tant per als qui els hi agrada el món del senderisme i l'escalada, com pels que tenen interès per iniciar-se, com el turó del Marquès, el Bosc Negre o el turó de Comellats. Observar el meandre de Castellbell també és tota una delícia.\nA més, un dels elements més característics de Castellbell i el Vilar és el Pont Vell, on la muntanya de Montserrat, des de fons, el vigila. El municipi també aplega les esglésies de Sant Jaume i de Sant Cristòfol de Castellbell -i que integren la ruta del Romànic Monserratí-, juntament amb les esglésies de Sant Pere de Vilamarichs, de Sant Pere de Marganell i de Santa Cecília de Montserrat. Sense cap mena de dubte, el municipi destaca per una particularitat que posseeix: un patrimoni industrial de la segona meitat del segle XIX, on encara avui dia, es conserva l'ambient i l'essència fabril d'aquest municipi.\nEl Castell de Talamanca | Foto: Aj. Talamanca\nEl municipi de Talamanca, també al Bages, és d'origen medieval i té diverses atraccions arquitectòniques i llocs d'interès per a poder gaudir i visitar: el castell de Talamanca, conjunt monumental que es va convertir en el centre de comandament de l'exèrcit durant la Guerra de Successió i que actua com a porta nord del parc natural de Sant Llorenç del Munt i l'Obac, també de visita i parada obligatòria, atès que té un gran interès paisatgístic, biològic i cultural, tant el massís de Sant Llorenç com la serra de l'obac. D'altra banda, al castell -a la sala gòtica- hi trobareu el Centre d'Interpretació de la Batalla de Talamanca que acull les restes trobades, materials audiovisuals que de forma didàctica, expliquen els fets.\nTot i això, al municipi de Talamanca també us recomanem visitar l'església de Santa Maria, que igual que el castell també està lligada al naixement d'aquest bonic municipi del Bages. Així com, gaudir del nucli antic de Talamanca: donar un tomb per la plaça de la Creu -és el punt més alt del poble i on havia estat l'era del batre de la gent del poble-, veure la Tina de Ca la Jana o anar fins a la plaça dels Saldoners, un dels principals miradors de la muntanya de Montserrat des de Talamanca.\nEl Castell de Boixadors | Foto: Cedida\n8. Sant Pere Sallavinera\nEl municipi de Sant Pere Sallavinera, a l'Anoia, forma part de l'Alta Segarra històrica, situat a cavall entre els límits amb la comarca del Bages i a tocar del Solsonès i de la Segarra. A més, la població està repartida per diversos nuclis: La Querosa, La Llavinera, La Foresta, Boixadors i Sant Pere Sallavinera. Una de les activitats culturals que us recomanem és visitar i gaudir del Castell de Boixadors: del castell se'n manté la gran torre circular de tres pisos, tres muralles i diverses estances de la fortalesa. És realment imponent i impactant de veure com resta erguit tot i el pas dels segles i de les inclemències del temps. Pels amants de la natura, el municipi ofereix grans contrastos paisatgístics, i bonics espais, com el baixant de la riera de Rajadell.\n10 encants de pobles petits del Penedès


Bloc Empotrat: Aresta Nord al Castell Ample.\nnenivan 14 de maig de 2014 a les 9:36\nm'alegro que ens hagis fet una visita i que l'hagis disfrutada, l'escalada a Osona no és per tots els paladars. Vindria a ser com menjar cargols: o t'encanten o no els has provat mai ni tens intenció de fer-ho.\nSi no recordo malament, la resenya de la via no surt al llibre d'Osona Vertical i crec que anirà molt bé que n'hagis fet una. A més recomanes dur el Cam del 5 i estic totalment d'acord amb tu.\nSi no et sap greu, copiaré aquesta ressenya que has fet i juntament amb l'enllaç a aquest post el penjaré a un blog que tinc mig començat (i bastant parat) www.osonaclimbs.blogspot.com.es per tal d'aglutinar tota la info que vaig trobant de l'escalada a OSona i que va quedar a fora del llibre.\nBloc Empotrat 15 de maig de 2014 a les 12:09\nPots utilitzar TOT el material que vulguis del bloc, per aixo hi és!,cap problema!.\nLa ressenya si que surt al llibre, nosaltres és la que dúiem!. Les que no surten d'aquella zona són el Díedre Est, la UEV i la Montserrat, no se si tu en tens alguna ressenya i me la podries passar....\nDeu fer quatre anys vàrem obrir una via al CIngle del Far, la Via de la Xemeneia que evidentment no surt al llibre d'Osona. La tinc aquí al bloc si la vols penjar al teu bloc o vols que te la enviï.\nSalut i gres!\nnenivan 16 de maig de 2014 a les 9:26\nSobre les altres vies del castell ample no tinc la ressenya. En tot cas si t'interessesin molt les podria demanar a en Pep Vila o en Miquel Perez que de ben segur si les tenen.\nSobre la via de la xemeneia del Far que comentes que heu obert, efectivament si que la utilitzaré.\nBloc Empotrat 16 de maig de 2014 a les 11:10\nTranki!, no t'hi matis...suposo que amb la info del llibre ja farem el fet.\nSi et cal alguna info més no dubtis a demanar-ho.\nSalut i escombreres!\nMontserrat Agulles Central (12)\nMontserrat Gorros. (24)


Bloc de Comunistes de Catalunya: Comunistes de Catalunya celebrarà el seu II Congrés els dies 18 i 19 de setembre\nAquell Congrés encara rebia l’impuls d’un fet polític històric com a resposta a la mencionada crisi: el 15M. A més, s’albirava l’1 d’octubre, que començava a prendre cos com un horitzó d’insubordinada mobilització contra l’statu quo del règim constitucional del ’78.\nEl 1r Congrés va reforçar dues idees recurrents des del Congrés d’Unitat Comunista, de l’1 de ç novembre de 2014 a la Farga de l'Hospitalet de Llobregat: la política del «Nou Espai» ―és a dir la cerca de noves formes i nous subjectes polítics capaços de representar la pulsió de canvi― i la política de la «República Catalana» ―és a dir el projecte estratègic a Catalunya de concreció de mesures econòmiques, polítiques i socials per a la superació de la crisi de forma sobirana i fraterna amb la resta de pobles―.\nA més a més, una altra idea va ressonar amb força al 1r Congrés: la prioritat i la necessitat inqüestionables de l’organització comunista ni subordinada ni matitzada per altres organitzacions electorals, institucionals o sindicals. El que hem anomenat informalment la política de «el Partit primer» va agafar força i ens ha permès recuperar una forma d’entendre la militància partidària i la reafirmació de la via socialista ja que el capitalisme és irreformable, com la crisi econòmica del 2008 o la pandèmia del 2020 ens demostren.\nAquest 2n Congrés es desenvoluparà en un context extremadament complex que ha situat aquestes idees davant de reptes creixents: primer, el tancament del «cicle del canvi» ―amb una adaptació acrítica de part dels instruments creats a la llum de la «nova política»―; segon, la fi del «procés català» pilotat per la postconvergència ―i la necessitat de dirigir-lo cap a una aposta més plural i d’esquerres―; i tercer, el cada cop més evident col·lapse del sistema capitalista i la certesa cada cop més innegable que només una alternativa socialista serà capaç de preservar no només els drets dels treballadors i de les treballadores, sino la pròpia vida al planeta Terra.\nAixí, el 2n Congrés es realitzarà a les acaballes del cicle polític que va iniciar-se amb la crisi econòmica del 2008 (de la qual encara no s’ha recuperat la majoria social), en plena crisi sanitària (per la pandèmia de la COVID-19) i crisi climàtica i, per tant, a l’inici d’una nova crisi econòmica. Front a aquest escenari, o es produeix un canvi de paradigma, o el perill per a la majoria social treballadora ja no serà patir més o menys, serà sobreviure.\nAixí doncs el 2n Congrés de Comunistes de Catalunya comunista es converteix en una necessitat per construir una alternativa que doni resposta als titànics reptes plantejats. Però perquè aquesta alternativa no sigui engolida i assimilada cal mantenir la partisana tradició insurrecta de la militància i organització en un Partit Comunista.


Jyllands-Posten - Viquipèdia, l'enciclopèdia lliure\n2 octubre 1871\nJP/Politikens Hus (en) (2003–)\n(2006) Victor Prize (en)\nMorgenavisen Jyllands-Posten ("El diari matinal «El correu de Jutlàndia»" en danès, sovint abreujat Jyllands-Posten) és un diari danès, el més gros del país d'entre els matinals. L'any 2000 la seva tirada superava els 180.000 exemplars, el 2004 era de 157.700 (197.200 els diumenges). La seva redacció és a Viby, prop d'Århus, a Jutlàndia.\nPertany a una empresa editora que també publica el diari Politiken i el tabloide Ekstra Bladet.\nDes que el 30 de setembre del 2005 el Jyllands-Posten publicà 12 caricatures de Mahoma el diari esdevingué el centre d'un debat internacional sobre la llibertat d'expressió.\n1 Història i perfil polític\n2 Polèmica sobre les caricatures de Mahoma i la llibertat d'expressió\nHistòria i perfil polític[modifica]\nEl Jyllands-Posten fou fundat el 1871 com un diari regional conservador de poca circulació. Durant els anys 20 i anys 30 mantingué posicions favorables al feixisme i nazisme. Després de la Segona Guerra Mundial el diari apostà per noves tècniques i pel periodisme de qualitat, cosa que el dugué a superar els diaris de Copenhaguen (actualment els diaris danesos que el segueixen són Politiken i Berlingske Tidende). Segons els seus estatuts el diari hauria de ser «liberal i independent».\nPolèmica sobre les caricatures de Mahoma i la llibertat d'expressió[modifica]\nEl Jyllands-Posten proposà a 40 artistes gràfics que dibuixessin quin creien que podia haver estat l'aspecte de Mahoma. Només 12 acceptaren la proposta, apareixent-ne publicats els dibuixos el 30 de setembre del 2005 sota el títol de Muhammeds ansigt («La cara de Mahoma»). Aquests anaven acompanyats d'un text del Jyllands-Posten on es criticava la poca secularització de certs ambients musulmans, que limitava la llibertat d'expressió a les seves visions politicoreligioses, i que havia de ser vençuda amb l'acceptació de la crítica, la ridiculització i fins i tot l'insult.\nPrèviament, el diari rival Politiken d'havia fet ressò del fet que un escriptor danès, Kåre Bluitgen, tingués moltes dificultats per trobar un dibuixant disposat a il·lustrar-ne un llibre anomenat Koranen og profeten Muhammeds liv («L'Alcorà i la vida de Mahoma»).\nTot plegat derivà en un conflicte diplomàtic greu entre Dinamarca i diversos països islàmics, on les caricatures foren vistes no només com un trencament de la prohibició existent en l'islam de representar el profeta si no com un insult. Diversos governs demanaren rectificacions o disculpes al govern danès (que aquest refusà amb l'argument que la llibertat d'expressió era un bé que volia defensar), i alguns fins i tot feren marxar els seus ambaixadors de Dinamarca (Aràbia Saudita, Síria i Líbia). Alhora, diverses seus consulars danesos foren atacades a alguns països de majoria musulmana (sovint dictadures on les manifestacions són fortament controlades pels respectius governs) i hom promogué un boicot als productes danesos ( o escandinaus en general).\nEls dibuixos foren republicats a molts altres diaris d'arreu del món, incloent-ne de jordans i egipcis.\nA Wikimedia Commons hi ha contingut multimèdia relatiu a: Jyllands-Posten\nJyllands-Posten - Lloc oficial (en danès)\nObtingut de «https://ca.wikipedia.org/w/index.php?title=Jyllands-Posten&oldid=27110404»\nLa pàgina va ser modificada per darrera vegada el 5 maig 2021 a les 08:42.